**Opatrenia prijaté krízovým štábom obce Veľký Čepčín, ktorý zasadal 19.03.2020**

Obmedzenie úradných hodín **: Pondelok: 8,00 hod. - 11,00 hod.**

 **Utorok: nestránkový deň**

 **Streda: 8,00 hod. – 11,00 hod.**

 **Štvrtok: 17,00 hod. – 18,30 hod.**

 **Piatok: nestránkový deň**

Kontakty na Obecný úrad: 043/4947142; mobil: 0902 113 925; obecvelkycepcin@stonline.sk

**Žiadame občanov, aby využívali telefonickú, prípadne elektronickú komunikáciu. V prípade, že musíte fyzicky prísť na obecný úrad, vstupujte jednotlivo, s ochranným rúškom a ochrannými rukavicami.**

**Zakazuje sa zdržiavanie väčších skupín ľudí (aj detí) na verejných priestranstvách, ako sú park, ihrisko a pod., ale aj na prechádzkach v prírode. V prípade stretnutia používajte ochranné rúška (aj deti) a dodržiavajte bezpečný odstup minimálne 1 meter.**

**Až do odvolania je pozastavené prijímanie žiadostí na stavebné konania (ohlásenia drobných stavieb, žiadosti o stavebné konanie, kolaudačné konanie a pod.)**

**Až do odvolania je zákaz používania všetkých priestorov obecného úradu a kultúrneho domu k uskutočňovaniu rodinných osláv, obecných akcií a pod.**

**Až do odvolania je zákaz používania všetkých priestorov obecného úradu a kultúrneho domu pri pohreboch a karoch.**

**V prípade najťažšej situácie v rodine-poslednej rozlúčky s najbližším-sa musí pohreb uskutočniť na voľnom priestranstve s najbližšou rodinou v počte do 10 osôb. V prípade, že rodina si bude priať poslednú rozlúčku zabezpečiť cez obecný úrad, je možnosť túto odvysielať v miestnom rozhlase.**

**Prosíme Vás, ak by domácnosť ostala v povinnej karanténe, prípadne sa objavil koronavírus, dajte vedieť aj na obecný úrad.**

**Všetky podrobné informácie nájdete na stránkach Úradu verejného zdravotníctva SR, prípadne na stránke:** [**www.korona.gov.sk**](http://www.korona.gov.sk)

**Mliečny expres oznamuje, že bude zatiaľ do našej obce chodiť až do odvolania.**

**Základné informácie týkajúce sa COVID-19**

**Počas domácej izolácie:**

* sledujte svoj zdravotný stav
* ak sa u vás objaví aspoň jeden z príznakov ako horúčka, kašeľ, dýchavičnosť, hneď kontaktujte telefonicky svojho ošetrujúceho lekára a riaďte sa jeho pokynmi
* obmedzte  kontakty s inými osobami, nenavštevujte kultúrne, spoločenské, športové alebo iné hromadné podujatia, neprijímajte a nechoďte na návštevy
* necestujte
* na výučbové aktivity využívajte e-learningové formy
* vykonávajte iba takú pracovnú činnosť, ktorú môžete vykonávať v mieste izolácie
* zdržte sa akýchkoľvek činností mimo miesta bydliska

**Dôležité kontakty:**

ÚRAD VEREJNÉHO ZDRAVOTNÍCTVA, tel.číslo: **0917 222 682**

Národné centrum zdravotníckych informácií, infolinka:**0800 221 234**

email: novykoronavirus@uvzsr.sk

Posilnené infolinky REGIONÁLNYCH ÚRADOV VEREJNÉHO ZDRAVOTNÍCTVA V Žilinskom samosprávnom kraji

Žilina: **0905 342 812​**
Čadca:**0919 453 544,**ca.koronavirus@uvzsr.skDolný Kubín: **0905 239 076,**m.varmusova@gmail.comLiptovský Mikuláš:**0903 550 420, 0911 236 988, 0903 540 635**Martin:**043/401 29 27, 0902 740 766, 0911 514 878​,**mt.epid@uvzsr.sk

**Zodpovedným prístupom chráňme seba, svoju rodinu , našu obec.**